- Hindi News
- आरयू : 10 जून को फॉर्म ऑन लाइन करने की अफवाह
आरयू : 10 जून को फॉर्म ऑन लाइन करने की अफवाह
कॉलेजों में अभी तक नहीं पहुंचा नोटिफिकेशन
जयपुर। राजस्थान यूनिवर्सिटी में जहां 10 जून से फॉर्म ऑन लाइन होने की संभावनाएं जताई जा रही हैं, वहीं बुधवार शाम तक किसी भी संघटक कॉलेजों में इस संबंध में सूचना नहीं थी। आरयू के संघटक कॉलेज महारानी, महाराजा और कॉमर्स कॉलेज में इस संबंध में बात करने पर पता चला कि कॉलेजों में अभी तक कोई नोटिफिकेशन नहीं पहुंचाया गया है।
महारानी कॉलेज की प्रिंसीपल प्रोफेसर विद्या जैन ने बताया, हमारे पास फॉर्म ऑन लाइन होने व एडमिशन देने के संबंध में कोई जानकारी नहीं आई है। ऐसे में फस्र्ट कटऑफ लिस्ट जारी करने के संबंध में भी कोई डिसीजन नहीं लिया जा सकता है।
वहीं महाराजा कॉलेज के प्रिंसीपल प्रोफेसर डी.सी. जैन ने कहा, फिलहाल हमारे पास कोई जानकारी नहीं है। वहीं 10 जून को फॉर्म ऑन लाइन होने की बात की जा रही है। इससे हम भी भ्रमित हैं।
7 जून से प्रोस्पेक्ट्स होना है ऑन लाइन- जहां फॉर्म ऑन लाइन होने के संबंध में कोई जानकारी नहीं है।वहीं आरयू की ओर से 7 जून को प्रोस्पेक्ट्स ऑन लाइन कर दिया जाएगा। प्रोस्पेक्ट्स कमेटी की कन्वीनर प्रोफेसर माया रानी टांक ने बताया, 7 जून से सिर्फ स्टूडेंट्स प्रोस्पेक्ट्स को पढ़कर समझ सकते हैं। इसके बाद फॉर्म भरे जाएंगे।
tgl_Latn hin_Deva hin_Deva hin_Deva hin_Deva hin_Deva hin_Deva hin_Deva